
ఆంధ్రజ్యోతి, చెన్నై: భారీగా నకిలీ కరెన్సీ కలిగిన కంటైనర్లు భారత సముద్ర తీరానికి చేరుకుంటున్నాయన్న హెచ్చరికలతో రెండ్రోజులుగా చెన్నై హార్బర్లో విస్తృతంగా తనిఖీలు జరుగుతున్నాయి. విదేశాల నుంచి తరలించే కంటైనర్లలో పెద్ద మొత్తంలో నకిలీ నోట్లు ఉన్నాయన్న అనుమానంతో కస్టమ్స్ అధికారులు చెన్నై పోర్టులో చేపట్టిన తనిఖీలు ఆదివారం కూడా కొనసాగాయి. సమస్య తీవ్రతను గుర్తించి రెవెన్యూశాఖ కూడా రంగంలో దిగింది. విదేశాల నుంచి సముద్రమార్గం గుండా దేశంలోని హార్బర్లకు తరలిస్తున్న కంటైనర్లను నిశితంగా పరిశీలించాలని కేంద్ర ఇంటెలిజన్స్ శాఖ ఇటీవల హెచ్చరికలు జారీ చేసిన విషయం తెలిసిందే. కంటైనర్లలో ఏకే 47 వంటి అత్యాధునిక తుపాకులు, తూటాలు కూడా తరలిస్తున్నారని జారీయైన హెచ్చరికలతో గత మూడు రోజులుగా కస్టమ్స్ అధికారులు రాష్ట్రంలోని హార్బర్లలో తనిఖీలను ముమ్మరం చేశారు.నౌకల ద్వారా విదేశాల నుంచి సరుకులు దిగుమతి చేస్తున్న కంటైనర్లను గోడౌన్లోకి చేరవేసేందుకు ఆంక్షలు విధించారు. అదేవిధంగా గోదాముల్లో నిల్వ ఉంచిన కంటైనర్లను తమ ఉత్తర్వులు లేకుండా తరలించకూడదని ఆదేశించారు. చెన్నై, ఎన్నూర్, కాటుపల్లి పోర్టుల వద్ద దిగుమతి అయిన కార్గో క్లియరెన్స్ని నిలిపివేశారు. దేశంలోని ఐదు ప్రధాన నగరాల్లోని హార్బర్లకు రూ.400 కోట్ల విలువ గల నకిలీ నోట్లను విదేశాల నుంచి తరలించారని కేంద్ర ఇంటెలిజన్స శాఖ జారీ చేసిన హెచ్చరికలతో 500 మంది కస్టమ్స్ అధికారులు 24 గంటల పాటు షిఫ్టు పద్ధతిలో తనిఖీల్లో పాల్గొంటున్నారు.

aandhrajyoti, chennai: bhariga nakili corrensy kaligina continerlu bhaarata samudra teeraaniki cherukuntunnayanna hecharikalatho rendrojulugaa chennai harberlo vistrutamgaa tanikheelu jarugutunnaayi. videsala nunchi taralinche continerlalo pedda mottamlo nakili notlu unnaayanna anumaanamtho customs adhikaarulu chennai portulo chepattina tanikheelu aadivaaram kuudaa konasagayi. samasya teevratanu gurtinchi revenyusakha kuudaa rangamlo digindi. videsala nunchi samudramaargam gunda desamloni haarbarlaku taralistunna continerlanu nisitamgaa pariseelinchaalani kendra intelisions saakha iteevala heccharikalu jaarii chesina vishayam telisinde. continerlalo eke 47 vanti atyaadhunika tupaakulu, thootaalu kuudaa taralistunnaarani jaareeyaina hecharikalatho gatha moodu rojulugaa customs adhikaarulu rashtramloni haarbarlalo tanikheelanu mummaram chesaru.naukala dwara videsala nunchi sarukulu digumati chestunna continerlanu godounloki cheravesenduku aankshalu vidhinchaaru. adevidhamgaa godamullo nilva unchina continerlanu tama uttarvulu lekunda taralinchakudadani aadesinchaaru. chennai, ennur, kaatupalli portula vadda digumati ayina cargo clierensni nilipivesaaru. desamloni aidu pradhaana nagaraalloni haarbarlaku roo.400 kotla viluva gala nakili notlanu videsala nunchi taralinchaarani kendra intelisionsa saakha jaarii chesina hecharikalatho 500 mandi customs adhikaarulu 24 gantala paatu shiftu paddhatilo tanikheello paalgontunnaaru.